<classify> Rais wa TFF, Jamal Malinzi alisema jana kuwa kutokana na ukarabati huo tayari Kagera Sugar imeshaomba kutumia Uwanja wa CCM Kirumba, Mwanza kwa ajili ya mechi zake za nyumbani.Tayari timu ya Kagera Sugar ilitangaza kuwa itacheza mchezo wa raundi ya 11 dhidi ya Mbeya City kwenye uwanja huo Kirumba hadi uwanja wao utakapokamilika.Katika hatua nyingine, Malinzi alisema kutokana na kikao cha Kamati ya Utendaji cha Fifa kilichofanyika hivi karibuni, kiliweka bayana kuwa kila mwanachama wa Fifa ataendelea kupata dola za kimarekani 600,000 kwa mwaka kwa ajili ya maendeleo ya soka.Alisema kiasi hicho kimeongezeka ukilinganisha na mwaka jana ambapo walipewa Dola za Marekani 500,000. Pia, alisema Fifa itatoa dola za Marekani 300,000 kwa ajili ya timu ya Taifa kuanza maandalizi kuelekea kwenye michuano ya Kombe la Dunia itakayofanyika baadaye.Fedha hizo zitatolewa ili kuandaa timu zetu za Taifa, kuhakikisha inafanya vizuri katika mchakato wa kutafuta nafasi ya kushiriki kwenye michuano ya Kombe la dunia, alisema.  <topic>: MICHEZO 